Rijeka, 14. listopada 2020.g.

**NAJAVA DOGAĐANJA I POZIV ZA MEDIJE**

**BESPLATNE PROJEKCIJE CRTIĆA PROFESOR BALTAZAR U KINU NA KOZALI**

**U četvrtak 15. listopada 2020.g., u sklopu programa Rijeke 2020 – Europske prijestolnice kulture, od 19 sati u velikoj dvorani Mjesnog odbora Kozala** (Volčićev trg 2, Rijeka) **nastavlja se program Film u kvartu, Inicijative za kvart, uz besplatan ulaz, ovoga puta projekcijom crtića Profesor Baltazar.**

Već **od 19.00 sati male goste u prostoru MO-a Kozala čekat će likovi iz crtića**, a posebni gost zahvaljujući Rođendaonici Baltazar Rijeka, bit će i sam **profesor Baltazar**, glavom i bradom.

S Baltazarom i ostalim junacima moći će se popričati i fotografirati, a sve uz poštivanje važećih epidemioloških mjera.

**Projekcije crtića Profesor Baltazar počinju u 19.30 sati, a prva je na redu projekcija prilagođena za gluhe i nagluhe osobe.**

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42